open-index/open-wikipedia-markdown huggingface dataset:
Felix Philipp

**Felix Philipp** (født 4. mars 1868 i Hirschberg, død 8. mars 1933 i Breslau) var en tysk fagforeningsmann og politiker (SPD). 

Under novemberrevolusjonen var han fra november 1918 til april 1919 formann for det sentrale folkerådet i provinsen Schlesien, og fra 1919 medlem av den grunnlovsgivende prøyssiske Landsforsamling. Deretter var han Overpresident for provinsen Schlesien, og etter delingen i Øvre- og Nedre Schlesien hadde han samme stilling i provinsen Nedre Schlesien. Etter Kappkuppet  ble han avskjediget, fordi han ikke i sterk nok grad motsatte seg kuppmakerne. 

## Referanser
Torbjørn Orskaug

**Torbjørn Orskaug** (født 1966) en norsk tidligere ishockeyspiller og -trener. Han var førstekeeper på eliteserielaget Furuset Ishockey på 1980- og 1990-tallet. Orskaug har trent Furuset Ishockey og Storhamar Dragons. Orskaug arbeider på Wang Toppidretsgymnas i Hamar, han har tidligere jobbet i Norges Ishockeyforbund.

## Karriere
### Furuset
Orskaug ble valgt ut som førstekeeper på eliteserielaget Furuset Ishockey på 1980- og 1990-tallet spilte han i toppen av Norsk Ishockey. I 1990 var han med og bidro til Furusets sjuende NM-gull. Orskaug har også trent Furuset Ishockey.

### Storhamar
Orskaug kom til Storhamar som leder for TUK-utdanningen. Har var også keepertrener i Storhamar mens han var i klubben. Han var en del av flere trenerteam i løpet av denne tiden. Først sammen med Petter Salsten og Tommy Larsen i to perioder fra 2002 til 2005, senere i spann med Alexander Smirnov i 2007-09, hvor han blant annet var med på å lede laget til NM-gull 08. Han fungerte som sportssjef i samme periode og var hovedtrener i sesongen 08-09 fram til han trakk seg tilbake for å prøve noe nytt.

## Referanser


## Eksterne lenker
*
Galleri Osebro

**Galleri Osebro** var et galleri i Porsgrunn. Det ble etablert i 1990 av Hilde Botnen og Jørn Erik Øvald. Etter et senere eierskifte begjærte galleriet seg konkurs i oktober 2023. 

Galleri Osebro formidlet kunst, grafikk, skulptur, keramikk og glasskunst produsert av lokale og nasjonale kunstnere.

Av større utstillinger kan nevnes Ingun Dahlin, Bjarne Melgaard, Sverre Koren Bjertnæs, Marian Heyerdahl, Kai Fjell, Harald Kihle, Espolin Johnson, Kjell Nupen, Nico Widerberg, Ulla-Mari Brantenberg og Pushwagner.

## Brann i 2018
I 2018 oppstod det brann i trebygningen som huset galleriet, og store deler av bygget og galleriet ble totalskadet. I ettertid bygget huseieren opp igjen det verneverdige huset, og galleridriften ble gjenopptatt. I oktober 2023 begjærte imidlertid galleriet oppbud.

## Baugprisen i 2021
Galleri Osebro vant Baugprisen i 2021.

## Referanser


## Eksterne lenker
* Galleriets hjemmeside. Besøkt 30.&nbsp;juli 2023.
Tomo Miličević

**Tomislav Miličević**, også kjent som **Tomo**, (født 3. september 1979 i Sarajevo, Bosnia-Hercegovina) er en kroatisk-amerikansk musiker. Han er lead-gitarist i alternativ rock-bandet 30 Seconds to Mars, og deltok i bandets rekordlange live-turné.

## Referanser


## Eksterne lenker
* 
* 
* 
*
Arne Skeie

**Arne Skeie** (1913–1989) var en norsk prest, dikter og salmedikter. 

Skeie tok teologisk embetseksamen ved Menighetsfakultetet i 1941. Han arbeidet deretter i Norges kristelige ungdomsforbund, før han i 1947 ble hjelpeprest og kallskapellan i Askøy utenfor Bergen. I 1965 ble han res.kap. (residerende kapellan) ved Bergen domkirke, før han i 1971 ble sogneprest i Storetveit hvor han ble til han gikk av med pensjon i 1983. 

Skeie var engasjert i misjonsarbeid og i historielag. Han gav ut lokalhistoriske publikasjoner og diktsamlingen *[[Kosmos og Kairos]]*. Han er reperesentert i *[[Norsk Salmebok (1985)|Norsk Salmebok]]* med teksten til en salme. Arne Skeie var far til salmedikteren Eyvind Skeie.

## Referanser




## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 133
Sverre-gården

**Sverre-gården** eller **Sverreslottet** er en monumental leiegård som tok navnet etter sin arkitekt, Ole Sverre. Det ble bygd mellom 1894 og 1897 og har adresse Drammensveien 42 (tidligere 44B) og Thomles gate 4-6.

## Bygningen
Leiegården er oppført på en løkke Ole Sverres far hadde kjøpt. Faren fungerte og som byggmester under byggingen. 
Gården karakteriseres av sine mange spir, karnapper og forseggjorte smijernsdetaljer. Stilmessig befinner bygget seg i tysk-dansk nyrenessansestil. 
Arkitektens signatur er en av mange detaljer som er å finne i fasaden, noe som er svært sjeldent i Oslo. Et annet eksempel på slik signering er Groschgården ved Karl Johans Gate.

Bygningen er oppført på Byantikvarens gule liste. 

## Referanser


## Eksterne lenker
* 
* Oslo kommune – Byantikvaren 
* Ole Sverre – utdypning (NBL-artikkel)
* Byantikvaren – Gul liste 
*
Katō Tomosaburō

Vicomte **Katō Tomosaburō** (født 22. februar 1861 i Hiroshima, død 24. august 1923) var en karriereoffiser i den keiserlige japanske marinen. Han var Japans 21. statsminister fra 12. juni 1922 til 24. august 1923. 

I militæret spesialiserte Katō seg både på artilleri og navigasjon. Etter å ha blitt utnevnt til løytnant i den japanske marinen, var Katō utstasjonert på korvetten «Tsukuba» i 1887, etterfulgt av tjenestetid på krysseren «Takachiho». Han var saksbehandler på slagskipet «Yashima» og senere ble han kaptein på krigsskipet «Tsukushi». Han ble forfremmet til kontreadmiral den 1. september 1904. 

Under den russisk-japanske krigen, var Katō stasjonert som stabssjef under ledelse av admiral Togo Heihachirō på slagskipet «Mikasa», der han assistere under Japans seier under slaget ved Tsushima. Katō ble utnevnt til viseminister for hele det japanske sjøforsvaret i 1906 og han ble forfremmet til viseadmiral den 28. august 1908. 

Katō ble minister for den japanske marinen i august 1915, dager før han ble forfremmet til admiral den 28. august 1915.

Katō ble statsminister i 1922. Katō døde etter en lang kamp mot kreften, litt over et år inn i sin statsministerperiode. Dødsfallet kom rett før det store Kanto-jordskjelvet i september 1923, noe som gjorde at Japan var uten statsminister da jordskjelvet fant sted. Han ble etterfulgt av Yamamoto Gonnohyōe.

Katō er gravlagt på Aoyama-gravlund i Tokyo. Han ble posthumt tildelt Krysantemumsordenen, som er Japans fornemste orden.

## Referanser
Vikingskattens forbannelse

***Vikingskattens forbannelse*** er en spenningsroman for barn og ungdom skrevet av Gunnar Staalesen. Den ble først gitt ut 1992. Per 2011 har den blitt gitt ut i samlebind og i billigbokversjon. Boken er den andre i trilogien om *Vikingskatten*; de andre to heter *Vikingskattens voktere* (1994) og *[[Vikingskattens hemmelighet]]* (1990).

## Litteratur
* Staalesen, Gunnar (1992): *Vikingskattens forbannelse*, Gyldendal forlag

## Referanser
Marc Crosas

**Marc Crosas Luque** (født 9. januar 1988 i Sant Feliu de Guíxols, Girona, Catalonia, Spania) er en spansk fotballspiller. Han spiller defensiv midtbane for den meksikanske klubben Cruz Azul, og har tidligere spilt for Celtic FC, Olympique lyonnais og FC Barcelona Atlètic.
## Eksterne lenker
*
Kalde hjerter

***Kalde hjerter*** er en kriminalroman skrevet av Gunnar Staalesen. Boka ble gitt ut i 2008. Den er en roman i serien om Varg Veum. 

## Referanser


## Eksterne lenker
* Gunnar Staalesen hjemmeside
Sigvald Skavlan

**Sigvald Skavlan** (født 27. desember 1839 på Stranda i Møre og Romsdal, død 4. november 1912 i Kristiania) var en norsk prest, skolemann og salmedikter.

## Familie og utdanning
Skavlan var sønn av Gerhardine Pauline Bergh og stortingsmann, presten Aage Schavland. Aage Schavlands barn endret skrivemåten til «Skavlan». Gjennom søsteren Anne Kristine var han svoger av Ludvig Daae (1829–1893) på Solnør. Skavlan ble født på prestegården i Stranda, men vokste mest opp i Herøy etter at faren ble sokneprest der i 1844. Da faren ble stortingsmann i 1848 tok han Sigvald og broren Olaf med til Christiania. I 1850 ble Olaf og Sigvald sendt til Bergen på skole hvor Sigvald tok artium i 1858.

Skavlan studerte teologi i Kristiania til 1864.

Han var gift med Hilda Egidia Egidius, de fikk sønnen Aage som døde 6 år gammel. Han var gift andre gang med Cecilia Catherina Larsen (ingen barn).

## Virke
Han begynte som sjømannsprest i Antwerpen i 1865. Skavlan var en av de tre første sjømannsprestene etter at Sjømannsmisjonen ble stiftet i 1865. I Antwerpen holdt han gudstjenester og fikk samlet en menighet av 21 nordmenn i byen. Det var han fram til han begynte som lærer ved Trondhjems Døvstummeinstitut i 1869. På denne tiden fikk han stipend for å studere slike institusjoner i andre land. I 1872 ble han forstander med denne skolen, og skrev instituttets historie ved femtiårsjubileet i 1875. I denne boken er også avhandlingen «Tegnsprog», som ligger foran tidens tanker om tegnspråk. Han ble prest igjen i 1877, da på Askøy der han både var sogneprest og prost, før han i 1887 kom til Vår Frue kirke i Trondheim, der han var fram til han gikk av med pensjon.

Skavlan jobbet mye med døve, og hadde jevnlige gudstjenester for gruppen og deltok i foreningslivet for døve. Han skal ha vært svært god i tegnspråk. I 1910 ble han det første æresmedlemmet i Døvstumforeningen i Trondhjem.

Som prest ivret han for ungdomsarbeid noe som resulterte i stiftelsen av Trondhjems Ynglingeforening, en forening han også ble æresmedlem av. Han var også en ettertraktet taler som skal ha hatt et poetisk språk.

Som salmedikter blir han kanskje husket best for salmen «Å, fikk jeg kun være den minste kvist» som står i *[[Norsk Salmebok (1985)|Norsk Salmebok]]* og *[[Norsk salmebok 2013]]*. Han skrev også andre sanger, mest kjent kanskje «Sangerhilsen», og han skrev kantater for ulike begivenheter som Røros kobberverks 250-årsjubileum, Trondheims 900-årsjubileum og kong Haakon VIIs og dronning Mauds kroning. Han publiserte en rekke bøker, musikk og sangsamlinger.

I 1872 ble Skavlan medlem av Det Kongelige Norske Videnskabers Selskab og han ble i 1897 utnevnt til ridder av 1. klasse av St. Olavs Orden for fortjenestefull embetsvirksomhet.

## Verk
* *Korsets Sange*, bibelske dikt, 87 sider, 1885
* *Stav og Harpe*, dikt, 120 sider, 1913 (redigert av D. Chr. Frich)

## Referanser


## Eksterne lenker
* Oppslag i Norsk biografisk leksikon
Lasse Beckman

**Lasse Beckman** (født 1943) er en svensk trener og tidligere ishockeyspiller.

Han trente det norske ishockeylaget Sparta til to seriegull i 1983 og 1984, før han tok over Storhamar Dragons. Beckman har også vært trener for Stjernen, Trondheim Ishockeyklubb (TIK), Rosenborg IHK og Comet Halden.

## Referanser
Noboru Takeshita

**Noboru Takeshita** (født 26. februar 1924, død 19. juni 2000) var en japansk politiker og den 74de statsministeren i Japan og han satt i dette embetet fra 6. november 1987 og frem til 3. juni 1989. 

Takeshita ble utdannet ved Wasedauniversitetet og han var den siste statsministeren under det lange styret til keiser Showa. I 1958 ble han valgt til medlem av det japanske underhuset og han var med i den mektige fraksjonen til tidligere statsministeren Kakuei Tanaka i Japans liberaldemokratiske parti. Takeshita  ble utnevnt til bygningsminister i 1976 og han var Japans finansminister i 1979-1980.

I den perioden som Takeshita var finansminister, styrket han den japanske valutaen yen i forhold til andre internasjonale valutaer. Blant høydepunktene under statsminister-perioden til Takeshita og hans regjeringen, erkjente han at Japan hadde vært en svært aggressiv part under den andre verdenskrig. Denne uttalelsen var en del av en tale som ble holdt i det japanske overhuset. 

Takeshita ble tvunget til å gå av som statsminister i 1989 etter gjentatte anklager angående innsidehandel og korrupsjon innen regjeringen hans,  men han ble aldri personlig anklaget for noe. Han klarte å beholde hans sete i riksdagen inntil kort tid før hans død i 2000. Han ble etterfulgt av Tomosaburo Kato i statsminister-kontoret. Den kjente artisten Eiki Eiki er hans barnebarn. 

## Referanser
Boreaphilus henningianus

* 

***Boreaphilus henningianus*** er en bille som hører til underfamilien punktøyekortvinger (Omaliinae) i den store familien kortvinger (Staphylinidae). Denne arten, som er aktiv om vinteren under snøen, finnes på fjellet. Den er den eneste nordiske representanten for slekten *[[Boreaphilus]]*, som omfatter 16 arter i Europa, mest i fjellområdene i Mellom-Europa.

## Utseende
En liten (ca. 3–3,5 millimeter), litt flat, mørk kortvinge. Arten kjennes lett på det lange, smale pronotum, som er mye smalere enn det store og brede hodet. Hodet, pronotum og dekkvingene er kraftig punkterte og matte.

## Levevis
Arten lever på fjellet, på fuktige steder. Den er aktiv under snøen om vinteren, og kan også komme opp og krype rundt på snøen på milde dager.

## Utbredelse
Det er en nordlig art som i Europa er funnet i Tyskland, Fennoskandia og det nordvestlige Russland. Ellers finnes den også i de nordligste delene av Asia og Nord-Amerika.

## Systematisk plassering

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien punktøyekortvinger (Omaliinae Macleay, 1825)
****** Stammen Coryphiini Portevin, 1929
******* Slekten *[[Boreaphilus]]* C.Sahlberg, 1832
******** *Boreaphilus henningianus* C.Sahlberg, 1832

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
* 
* Bilder av arten: http://bugguide.net/node/view/42288/bgimage
Olav Skarstein

**Olav Andreas Anderssen Skarstein** (født 29. mars 1905, død 22. januar 1963) var en norsk prest, kulturskribent og salmedikter. Skarstein virket som sogneprest og prost flere steder i Norge. Han var påvirket av grundtvigianismen og var sosialt engasjert, blant annet i Norsk misjon blant hjemløse. Han skrev også salmer, og er representert med en salme i *[[Norsk Salmebok (1985)|Norsk Salmebok]]*. 

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 129.
Lenny Eriksson

**Lenny Eriksson** (født 26. april 1954 i Sverige) er en svensk trener og tidligere ishockeyspiller. Han har trent Sparta Warriors. Moderklubben hans er Hedesunda IF, og han har også spilt for Brynäs IF, Örebro ik og Storhamar Dragons.

Da Lenny Eriksson kom til Storhamar var han med sin erfaring fra Elitserien var en betydelig tilvekst for klubben. Han var en sterk og tøff back, og med sine offensive kvaliteter fungerte han nesten som en fjerde løper. Han laget mellom 30 og 40 poeng i de fleste av sine fem sesonger for Storhamar.

Han var et naturlig valg som trener da Lasse Beckman takket for seg på slutten av 1986-87-sesongen. Han fungerte som spillende trener fram til 1989, da han la opp som spiller og ble trener på heltid. Etter en svak start på sesongen 1990-91 ble han og styret i Storhamar høsten 1990 enige om å avslutte samarbeidet.

Lenny Eriksson fortsatte trenerkarrieren i Lillehammer, og senere flere svenske klubber. Før sesongen 2010/11 ble han trener for Sparta Warriors, som han vant «The Double» med.

## Referanser
Acrolocha

* 

***Acrolocha*** er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae). Til tross for at tre arter er funnet i både Danmark, Sverige og Finland er ingen av dem foreløpig kjent fra Norge.

## Utseende
Små (ca. 2 millimeter), brede, brunlige kortvinger med punktøyne (ocelli) i pannen. De kan ligne på flere andre slekter, et godt kjennetegn er at det tredje antenneleddet er påfallende lite, tydelig mindre enn de rundtliggende. Hodet er kort og bredt med små, litt utstikkende fasettøyne. Pronotum er nærmest rektangulært, med litt rundede sider, betydelig bredere enn langt, tett og ganske grovt punktert. Dekkvingene er ganske lange, tydelig utvidete bakover, og dekker de fremste bakkroppsleddene. De er kraftig punkterte og har også noen grunne lengdefurer. Bakkroppen er bred og flat, jevnt tilspisset mot spissen. Beina er ganske korte og spinkle.

## Levevis
De lever på råtnende sopp og plantemateriale.

## Systematisk oversikt

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien punktøyekortvinger (Omaliinae Macleay, 1825)
****** Stammen Omaliini MacLeay, 1825
******* Slekten *Acrolocha* Thomson, 1858 – tre arter i Sverige, Finland og Danmark, ingen foreløpig funnet i Norge
******** *[[Acrolocha amabilis]]* (Heer, 1841)
******** *[[Acrolocha caucasica]]* Tóth, 1976
******** *[[Acrolocha daccordii]]* Zanetti, 1979
******** *[[Acrolocha diffusa]]* (Fauvel, 1878)
******** *[[Acrolocha helferi]]* Steel, 1957
******** *[[Acrolocha horiguchii]]* Y.Watanabe, 2007
******** *[[Acrolocha kanagawana]]* Y.Watanabe, 2007
******** *[[Acrolocha leechi]]* Hatch, 1957
******** *[[Acrolocha minuta]]* (Olivier, 1795)
******** *[[Acrolocha miyamorii]]* Y.Watanabe, 1990
******** *[[Acrolocha newtoni]]* Thayer, 2003
******** *[[Acrolocha pliginskii]]* Bernhauer, 1912
******** *[[Acrolocha rogeri]]* Shavrin, 2017
******** *[[Acrolocha sulcula]]* (Stephens, 1834)
******** *[[Acrolocha wahuiensis]]* Zhong, Miao, Mei-Jun Zhao & Li-Zhen Li, 2009
******** *[[Acrolocha zhongdianensis]]* Shavrin & Smetana, 2016

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
* 
* Bilde av en nordamerikansk art: http://bugguide.net/node/view/98172/bgpage
* Bilde av *Acrolocha amabilis* (litt mer langstrakt enn de nordiske artene): http://coleoptera.ksib.pl/search.php?img=21504
Philipp Balthazar Sinold

**Philipp Balthazar Sinold** (Pseudonym: **Amadeus Creutzberg**) (født 1657, død 1742) var en tysk jurist, embedsmann, prest, forfatter og salmedikter. Han skrev og gav ut flere oppbyggelige skrifter og salmer, og er representert med en salme i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

## Referanser


## Litteratur
*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 55.
Alfred Dompert

**Alfred Dompert** (født 23. desember 1914, død 11. august 1991) var en tysk friidrettsutøver, som konkurrerte i hinderløp. Ett av Domperts beste resultater internasjonale var en bronsemedalje fra Sommer-OL 1936 i Berlin, Tyskland.

## Eksterne lenker
*
Sueo Oe

**Sueo Oe** (født 2. august 1914 i Maizuru, død 24. desember 1941 på Luzon) var en japanske friidrettsutøver, som konkurrerte i stavhopp. Han var av koreansk bakgrunn. Ett av Oes største internasjonale resultat var en bronsemedalje fra Sommer-OL 1936 i Berlin, Tyskland.

Han døde av sår han pådro seg under den japanske invasjon av Filippinene.

## Referanser


## Eksterne lenker
*
Micralymma marinum

* 

***Micralymma marinum*** er en bille som hører til underfamilien punktøyekortvinger (Omaliinae) i den store familien kortvinger (Staphylinidae). Denne arten lever i fjæra.

## Utseende
En liten, middels slank, helsvart kortvinge. Kroppen er fint behåret, middels tett punktert og noe glinsende. Arten kjennes lett på at dekkvingene er redusert og ganske korte. Hodet er nokså stort og bredt med små fasettøyne. Pronotum er omtrent så bredt som hodet, tydelig bredere enn langt, med rundede sider, bredest foran midten. Dekkvingene er omtrent så lange som pronotum og avrundede. Bakkroppen er spoleformet uten markert sidekant.

## Levevis
Denne vingeløse arten lever i fjæra på hard bunn, der søker tilflukt i sprekker ved flo sjø.
Det er usikkert hva den spiser, men den er et rovdyr. Noen har ment at den er spesialisert på å leve av spretthaler, men det er få av disse noen steder der denne arten finnes.

## Utbredelse
Arten er utbredt langs kystene av Mellom- og Nord-Europa og i langs østkysten av Nord-Amerika sørover til Massachusetts.

## Systematisk plassering

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien punktøyekortvinger (Omaliinae Macleay, 1825)
****** Stammen Anthophagini Thomson, 1859
******* Slekten *[[Micralymma]]* Westwood, 1838
******** *Micralymma marinum* (Strøm, 1783)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Thayer, M.K. 1985. *Micralymma marinum* (Stroem) in North America: biological notes and new distribution records (Coleoptera: Staphylinidae). *Psyche* 92: 49-55. http://www.deepdyve.com/lp/hindawi-publishing-corporation/micralymma-marinum-stroem-in-north-america-biological-notes-and-new-pUonL5XFKt?autoClickRent=true
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
* 
* Bilde av arten: http://www.zin.ru/animalia/coleoptera/eng/micmarkm.htm
John Metcalfe

**John Metcalfe** (født 3. februar 1912 i Bellingen i New South Wales i Australia, død 16. januar 1994) var en australsk friidrettsutøver, som konkurrerte i høydehopp. Ett av Poilvés største internasjonale resultat var en bronsemedalje fra Sommer-OL 1936 i Berlin, Tyskland.

## OL-medaljer
*  1936  Berlin - Bronse i friidrett, tresteg menn   Australia

## Referanser


## Eksterne lenker
*
Lennart Åhlberg

**Lennart Åhlberg** (født 28. september 1941 i Avesta) er en svensk trener og tidligere ishockeyspiller. Han har trent Vålerenga, Norge, Frölunda, Storhamar Dragons og Färjestad. Broren hans Mats Åhlberg var også ishockeyspiller.

## Storhamar
Lennart ble engasjert av klubben i 1991 med gull som mål. Svensken hadde allerede hatt stor suksess i norsk hockey både med Vålerenga på tidlig 80-tall og landslaget noen år senere. Under hans ledelse etablerte Storhamar seg på ny i toppen og tok sitt første seriegull såvel som at de nådde sin første NM-finale. Etter OL-sesongen dro Lennart hjem til Sverige hvor han gikk inn i trenerteamet til Färjestad. Sønnen Martin Åhlberg kom også etterhvert til klubben og ble en av klubbens mest notoriske målscorere.

## Eksterne lenker
*
Lars Molin (ishockeyspiller)

**Lars-Erik Molin** (født 7. mai 1956 i Örnsköldsvik i Sverige) er en svensk tidligere ishockeyspiller og -trener. Han har spilt 172 kamper for Vancouver Canucks, 88 landskamper for Sverige, vant VM-gull 1987, bronse i OL i 1980 og 1988. Han har trent Timrå, Björklöven, Sverige U-20, Sundsvall og Storhamar Dragons.

## [[Storhamar Dragons]]
Molla ble hentet inn fra svensk hockey i 2002. Sesongen før hadde han tatt over Timrå og reddet de fra nedrykk. Med NHL-erfaring og et antall landskamper for Sverige, blant annet med OL-bronse fra Calgary i '88, hadde han CVen i orden. Etter en tung innledning i Storhamar tok det seg opp på det resultatmessige under svenskens ledelse, og mot slutten av sesongen så det riktig bra ut. I finalen mot VIF ble det imidlertid mageplask og 0-4 i kamper. Molin forlenget ikke kontrakten med klubben da pendlingen til Hamar fungerte dårlig i kombinasjon med familielivet.

## Referanser


## Eksterne lenker
*
Horngården

**Horngården** er et 8 etasjers høyt bygg på Egertorget, med adresse til Øvre Slottsgate 21. Det ble oppført mellom 1929 og 1930 ved arkitekt Lars Backer og F.S. Platou.

## Bygningen
Gården ble oppført i 1929-1930 og er karakterisert av sitt rene funksjonalistiske design. Opprinnelig var bygget planglagt med 12 fullverdige og en tilbaketrukket toppetasje, noe som skapte stor debatt. Dette ble redusert til dagens 8 etasjer med mulighet for fremtidig utbygging. Lars Backer døde  i 1930 og arkitekt F.S.Platou stod for fullføringen av bygget. Bygget ble fredet av Riksantikvaren i 1997. Fredningen omfatter bygningens eksteriør, hovedstruktur og etasjeinndeling, og trapperommet mot vest.

Bygningen mottok Sundts premie i .

## Bilder

  
Fil:1107 Oslo. Horngården - no-nb digifoto 20151102 00111 bldsa PK11956.jpg|Horngården, foto ca. 1930-34, Nasjonalbibliotekets bildesamling
File:Egertorget med Horngården.jpg|Egertorget med Horngården, 2020.



## Litteratur
*Solbakken, Tove: *Det nye Oslo i Kvadraturen.* I Byminner nr.1-2012, s.28-43

## Eksterne lenker
* Fredning av Horngården, Øvre Slottsgate 21, Oslo kommune
* Horngården – Norges første forsøk på å bygge en "skyskraper"
*
Fred Warngård

**Fred Warngård** (født 9. mai 1907, død 23. mai 1950) var en svensk friidrettsutøver, som konkurrerte i sleggekast. Ett av Warngårds største internasjonale resultat var en bronsemedalje fra Sommer-OL 1936 i Berlin, Tyskland.

## Eksterne lenker
*
Youssef Sekour

**Youssef Sekour** (født 27. februar 1988 i Istres, Frankrike) er en fransk-født marokkansk fotballspiller som spilte for Lillestrøm SK. Han skrev under en kontrakt med klubben 10. mars 2011. Dagen etter spilte Lillestrøm SK mot Odd der Sekour ble skadet og er ute til august/september. Sekour har tidligere spilt for Bordeaux, Nantes, Sedan og Lierse.

## Referanser


## Eksterne lenker
*
Gisela Mauermayer

**Gisela Mauermayer** (født 24. november 1913, død 9. januar 1995) var en tysk friidrettsutøver, som konkurrerte i diskoskast. Ett av Mauermayers største internasjonale resultat var en gullmedalje fra Sommer-OL 1936 i Berlin, Tyskland.

Hun meldte seg inn i NSDAP i 1932, noe som skapte problemer for henne like etter krigen. Hun valgte derfor å studerte biologi. Fra 1951 til 1975 hadde hun jobben som biblioteksjef ved Zoologische Staatssammlung München.

I 1951 var hun med på å grunnlegge kvinnekomiteen til det tyske idrettsforbundet, hvor hun var et aktivt medlem frem til 1967. Hun ble samme år valgt inn som medlem av Nationales Olympisches Komitee für Deutschland.

## Referanser


## Eksterne lenker
*
Nicolay Solberg

**Nicolay «Nico» Tveten Solberg** (født 9. juli 1991) er en norsk tidligere fotballspiller.  

Solberg ble hentet til Fredrikstad januar 2013 fra . Solberg har tidligere bodd i Dubai, der han spilte for American Community School.

Solberg har tidligere spilt for Borre, Ørn-Horten, American Community School og Tønsberg, Sarpsborg 08 og Lillestrøm.

## Referanser


## Eksterne lenker
*
Maria Kwaśniewska

**Maria Jadwiga Kwaśniewska-Maleszewska** (født 15. august 1913, død 17. oktober 2007) var en polsk friidrettsutøver, som konkurrerte i spydkast. Ett av Kwaśniewska største internasjonale resultat var en bronsemedalje fra Sommer-OL 1936 i Berlin, Tyskland.

## Referanser


## Eksterne lenker
*
Sigh

er et japansk ekstremmetal-band fra Tokyo, som ble startet i 1990. De er ett av de første japanske Black Metal-bandene fra tidlige 90-tall da majoriteten av Black Metal-band kom fra Skandinavia De skiftet gradvis fra tradisjonell black/thrash metal til mer eksperimentell avant-garde-stil.

## Biografi
Sigh ble startet i 1990 i Tokyo, Japan. Bandet ble signert av Euronymous' plateselskap Deathlike Silence Records og de gav ut deres første fullengder *Scorn Defeat* på DSP i 1993, kort etter Euronymous' død. Selskapet opphørte å eksistere kort etter hans død og Sigh gikk over til Cacophonous Records.

Etter uenigheter med Cacophonous om promotering og platerettigheter endte bandet opp hos Century Media Records. På dette selskapet gave de ut platen  *Imaginary Sonicscape* i 2001. Denne platen inneholdt mer avant-garde-elementer enn deres tidligere utgivelser.
I 2005 gave de ut fullengderen *Gallows Gallery* på enda et nytt selskap Candlelight Records/Baphomet Records. I dag er bandet på The End Records som gav ut *Hangman's Hymn* og gjenutgav remastrede versjoner av *Gallows Gallery* og *Imaginary Sonicscape* med bonusspor.

Bandet er med i dokumentaren *Global Metal* fra 2008.
Deres nye album *Scenes From Hell* ble gitt ut 19. januar 2010.

## Bandmedlemmer
;Dagens medlemmer
* Mirai Kawashima (川嶋未来) – vokal, keyboard 
* Shinichi Ishikawa (石川慎) – gitar
* Satoshi Fujinami (藤波聡一) – gitar, trommer, bass
* Junichi Harashima (原島淳一) – trommer
* Dr. Mikannibal – saksofon, vokal

;Tidligere medlemmer
* Kazuki Ozeki (尾関和樹) – trommer

## Diskografi
;Studioalbum
* *Scorn Defeat* (1993)
* *Infidel Art* (1995)
* *Hail Horror Hail* (1997)
* *Scenario IV: Dread Dreams* (1999)
* *Imaginary Sonicscape* (2001)
* *Gallows Gallery* (2005)
* *Hangman's Hymn* (2007)
* *Scenes from Hell* (2010)
* *In Somniphobia* (2012)
;EP-er
* *Requiem for Fools* (1992)
* *Ghastly Funeral Theatre* (1997)
* *A Tribute to Venom* (2008)
* *The Curse of Izanagi 7"* (2010)

;Demoer
* *Desolation* (1990)
* *Tragedies* (1990)

## Referanser


## Eksterne lenker
* 
*
Montigny-le-Bretonneux

**Montigny-le-Bretonneux** er en kommune i departementet Yvelines i regionen Île-de-France, og er en av de sørvestlige forstedene til Paris. Kommunen ligger 24,5&nbsp;km fra sentrum av Paris.

## Befolkningsutvikling
***Antall innbyggere i kommunen Montigny-le-Bretonneux***

## Referanser


## Eksterne lenker
* 
* Kommunedata INSEE
Käthe Krauß

**Käthe Krauß** (født 29. november 1906, død 9. januar 1970) var en tysk friidrettsutøver, som konkurrerte i sprintløp. Ett av Krauß største internasjonale resultat var en bronsemedalje fra Sommer-OL 1936 i Berlin, Tyskland.

## Referanser


## Eksterne lenker
*
Betty Taylor

**Betty Taylor** (født 22. februar 1916, død 2. februar 1977) var en canadisk friidrettsutøver, som konkurrerte i hekkeløp. Ett av Taylors største internasjonale resultat var en bronsemedalje fra Sommer-OL 1936 i Berlin, Tyskland.

## Eksterne lenker
*
Ernst Krebs

**Ernst Krebs** (født 4. november 1906, død 20. juli 1970) var en tysk padler, som konkurrerte i kajakk. Ett av Krebs største internasjonale resultat var en gullmedalje fra Sommer-OL 1936 i Berlin, Tyskland.

## Eksterne lenker
*
Faehlmann

**Faehlmann** (Fählmann) kan være:
* Friedrich Robert Faehlmann (1798, Hageweid ()  1850, Dorpat)
* Rudolf (Carl Axel) Faehlmann (1864, Tallinn  1942, Posen), en offiser i den keiserlige russiske marinen
* Georg Faehlmann (1895, Vladivostok  1975, Bad Schwartau)
* Andreas Faehlmann (1898, Sankt Petersburg  1944, Posen)
Göran Sjöberg

**Göran Sjöberg** (født 8. juni 1960 i Gävle) er en svensk tidligere ishockeyspiller og -trener. Han har spilt i GGIK, Brynäs, Strömsbro/Gävle HF, Västerås og Team Gävle. Han har vært trener for Team Gävle, Brynäs, Tierp, HV 71 (ass) og Storhamar Dragons

## Storhamar
Göran Sjöberg kom til Storhamar som trener i 1994-95. Med sin ærlige stil og rett fram holdning ble han raskt populær blant spillerne. Under hans ledelse skulle endelig Storhamar gå hele veien og ta NM-gull. I 1996 ble det bråstopp etter bare seks kamper. I en opphetet kamp mot VIF på Jordal endte han i klammeri med hjemmelagets spillere etter å ha fått matchstraff for å ha kranglet med dommerenbortvist fra benken etter å protestert for hardt mot dommeren, På vei ut havnet han i basketak med VIFs Øystein Olsen og ble senere også nedslått av en tilskuer på Jordal Amfi foran 3375 tilskuere kampen endte med et 6-4 tap mot Vålerenga. Han ble umiddelbart løst fra stillingen som Storhamartrener.

## Referanser


## Eksterne lenker
*
Helmut Cämmerer

**Helmut Cämmerer** (født 5. mai 1903, død 1997) var en tysk padler, som konkurrerte i kajakk. Ett av Cämmerers største internasjonale resultat var en sølvmedalje fra Sommer-OL 1936 i Berlin, Tyskland.

## Referanser


## Eksterne lenker
*
Xaver Hörmann

**Xaver Hörmann** (født 3. januar 1913, død 21. juli 1985) var en tysk padler som konkurrerte i kajakk. Ett av Hörmanns største internasjonale resultat var en bronsemedalje fra Sommer-OL 1936 i Berlin, Tyskland.

## Eksterne lenker
*
Terje Bjøranger

**Terje Bjøranger** (født 1959) er en norsk forfatter og jurist, opprinnelig fra Lillehammer. Hans debutroman fra 2010 *Den Tredje Søsteren*, omhandler tvangsekteskap og æresdrap i et norsk-pakistansk miljø. Hans neste roman, *Barcode* (2017), er en kriminalroman hvor organisert kriminalitet, menneskehandel og prostitusjon danner bakteppe.

I romanen *Business*, 2019, tas det utgangspunkt i en hverdag hvor barn utnyttes seksuelt på nett. Romanen kan være en vekker for foreldre med barn og ungdom som «lever på nett». I hans siste roman, Kalifatet, 2021, er det fremmedkrigere som vender hjem fra IS-kalifatet som danner bakteppe.

Bjøranger jobber til daglig som politiadvokat i Kripos, og ledet før dette utlendingsseksjonen i Romerike politidistrikt. Han har i en årrekke arbeidet med æresrelatert kriminalitet, så som tvangsekteskap, æresdrap, trusler og vold. 

Han har tidligere jobbet i Utlendingsdirektoratet hvor han startet og ledet *Kompetanseteam mot tvangsekteskap*.

## Bibliografi
* *Tvangsekteskap som begrunnelse for barnevernsvedtak* – eget forlag, 2001
* *Islamsk rett : oversikt, landinformasjon og lovsamling* – eget forlag 2002
* *Arbeid mot tvangsekteskap : en veileder* – i samarbeid med Gunnar Svensson, IMDI 2008
* *Den tredje søsteren* – kriminalroman, Kagge, 2010
* *Barcode* – kriminalroman, Cappelen Damm 2017
* *Business* – kriminalroman, Cappelen Damm 2019
* *Kalifatet* – kriminalroman, Cappelen Damm 2021
* *Det ingen ser - kriminalroman, Cappelen Damm 2024*

## Referanser


## Eksterne lenker
*
Mattersburg

**Mattersburg** er en by i Østerrike, omtrent en halvtime fra Wien med bil. De har et fotballag som spiller i den østerrikske Bundesliga.

Byen ligger ikke langt unna Eisenstadt.

## Referanser


## Eksterne lenker
*
Ortsteil

**Ortsteil** er et tysk, uspesifisert samlebegrep for avgrensede og navngitte deler av et befolket område. Begrepet brukes for å bestemme og avgrense geografi, demografi og i arealplanlegging; det kan ha ulike betydninger i de land hvor det er tatt i bruk. Begrepet kan sammenliknes med det norske delbydel.

## Generelt
Byer, kommuner (Gemeinde) og dessuten mindre steder oppdeles av både kommunalrettslige, administrative og statistiske grunner.

Begrepet Ortsteil kan omfatte også andre begreper:
* *Stadtteil, Quartier, Stadtviertel, Stadtbezirk*, som er deler av en geografisk eller juridisk bestemt by. 
* *Gemeindeteil, Ortsbezirk, Ortschaft, Fraktion*, del av en kommune
* *Ortslage*, generelt faguttrykk for mindre bosettinger helt ned til postnummerdistrikter. 
* *Dorfschaft*, del av et befolket område på landet
* *Talschaft* for deler av en kommune i fjellområder
* *Gemarkung, Katastralgemeinde* – delstatsspesifikke faguttrykk for grunnboken (matrikkelen). 

Det kan dreie seg om historisk selvstendige deler som for eksempel landsbyer eller forsteder og som senere er innlemmet i en større del.

## Tyskland
* I Berlin er de administrative bydelene kalt Bezirk oppdelt i tilsammen 95 *Ortsteil*(er). En *Ortsteil* har ingen betydning med hensyn til forvaltningen av byen; de omfatter områder som er historisk bestemt, tjener statistiske formål og kan tjene som middel for å styrke innbyggernes identifikasjon med sin bydel. Med hensyn til størrelse er det stor forskjell på ortsteilene i Berlin; ortsteilen Neukölln har således ca 160 000 innbyggere, mens det i Malchow kun bor ca 500 mennesker.
* I Brandenburg kan det i *Amtsfreie Gemeinde*, når disse er store nok, avgrense og definere en eller flere *Ortsteil*(er).
* I Hamburg finnes sju *Bezirke* oppdelt i 106 *Stadtteile*. Den befolkningsmessig største *Stadtteil* har 86 000 innbyggere, mens den med størst areal har 50 km² flateinnhold.
* I Hessen kan det innenfor en kommune (Gemeinde) defineres og avgrenses en *Ortsbezirk.* En *Ortsbezirk* kan omfatte en eller flere *Stadtteile*.
* Byen Leipzig er fra 1992 inndelt i ti *Stadtbezirke* som igjen er inndelt i tilsammen 63 *Ortsteile.*
* I Nordrhein-Westfalen er storbyene inndelt i fra den største del til den minste: *Stadtbezirk*, *Stadtteil* og *Ortsteil*.
* I Thüringen sondres mellom *Ortsteil* og *Ortschaft*. Alle kommuner som tilhører en Kreis og dessuten Kreisfrie byer kan deles i flere *Ortsteil*(er), hver med et *Ortsteilrat* (-råd) og *Ortsteilbürgermeister*. Dersom en kommune slutter seg til en landkommune (*Landgemeinde*), lages for ortsteilene en *Ortschaftsverfassung* (-forfatning) og den administrative enhet får dermed status av en *Ortschaft*.
Hellberg

**Hellberg** er etternavnet til blant andre: 
  
* Lucy Booth-Hellberg (1868-1953), det åttende barnet til Catherine og William Booth, Frelsesarmeens grunnlegger og første general.
* Staffan Hellberg (f. 1942), professor i nordisk språk ved Stockholms universitet.
Hanne Schaulund

**Hanne Karine Schaulund** (født 27. mai 1953) er en norsk forfatter og journalist.

Hun er utdannet ved Norsk Journalistskole og tok hovedfag ved Universitetet i Oslo (1984). Hun har også arbeidet som lærer.

Schaulund var på 1980-tallet engasjert i kvinnebevegelsen, og satt en periode som redaktør for Kvinnefrontens tidsskrift *[[Fett (tidsskrift)|Kvinnefront]]*, senere *[[Fett (tidsskrift)|Kvinnejournalen]]*. Hun har sittet i redaksjonen for tidsskriftet *[[Ikkevold (tidsskrift)|Ikkevold]]* og har skrevet for *[[Klassekampen]]*.

Hun har vært bosatt på Bøler i Oslo. Hun har blant annet vært styremedlem i  Bøler Arbeiderpartilag, vararepresentant i bydelsutvalget og med i redaksjonen i Bølers menighetsblad *Bølerposten*.

## Bibliografi
* *Vannlinjen*, roman, Aschehoug (1995) ISBN 82-03-17591-0
* *Den første av de fire*, roman, Aschehoug (2000) ISBN 82-03-18344-1

## Referanser


## Eksterne lenker
* Hanne Karine Schaulund i Forfatterkatalogen
Tanaka Giichi

**Tanaka Giichi** (født 22. juni 1864, død 29. september 1929) var en general i den keiserlige japanske hæren, en japansk politiker og han satt som den 26. statsministeren i Japan fra 20. april 1927 til den 2. juli 1929. 

Tanaka ble uteksaminert fra den keiserlige japanske militærskolen og han studerte ved den japanske krigsskolen frem til 1892. Tanaka tjenestegjorde i hæren under den første kinesisk-japanske krigen fra august 1894 til mai 1895. Etter slutten av denne krigen, ble han sendt som en Japans militærattaché til Moskva og Petrograd, og han var utstasjonert i Russland på samme tid som Takeo Hirose som var en del av den keiserlige japanske marinen var utstasjonert i landet. De ble etter hvert svært gode venner.

Tanaka snakket flytende russisk og han deltok i den russisk ortodokse kirken, og han praktisere det russiske språket i de sosiale arrangementene som ble arrangert av kirken, men det er usikkert om han noensinne faktisk konverterte til denne religion eller praktiserte religion da han kom tilbake til Japan. Han ble tildelt Order of the Golden Kite av 3. klasse, i april 1906. I 1911 ble Tanaka forfremmet til generalmajor og han ble tildelt Order of the Sacred Treasure av første klasse i september 1918. Han ble forfremmet til general i 1920 og han satt som krigsminister både under statsministrene Hara Takashi (1918–1921) og den andre administrasjon til Gonnohyoe Yamamoto (1923–1924). 

Tanaka var planlagt å bli forfremmet til feltmarskalk på tidspunktet for hans militære avgang. Tanaka ble utnevnt til Japans statsminister i 1927, under den japanske finanskrisen, på samme tid som han satt som utenriksminister. På den hjemlige fronten, forsøkte Tanaka å undertrykke den politiske venstresida, kommunister og mistanke om kommunistiske sympatisører gjennom utbredte arrestasjoner. Tanaka ble etterfulgt av Hamaguchi Osachi som statsminister, og Tanaka døde noen måneder senere etter hans avgang som statsminister. 

## Referanser
Vladimír Syrovátka

**Vladimír Syrovátka** (født 19. juni 1908, død 14. september 1973) var en tsjekkoslovakisk padler, som konkurrerte i kano. Ett av Syrovátkas beste internasjonale resultat var en gullmedalje fra Sommer-OL 1936 i Berlin, Tyskland.

## Referanser


## Eksterne lenker
*
Václav Mottl

**Václav Mottl** (født 19. mai 1914 i Praha, død 16. juni 1982 samme sted) var en tsjekkoslovakisk padler, som konkurrerte i kano. Ett av Mottls største internasjonale resultat var en gullmedalje fra Sommer-OL 1936 i Berlin, Tyskland.

## Eksterne lenker
*
Ousas av Aksum

**Ousas** eller **Ousana**(**s**) (død ca 500) var konge av Aksum tidlig på 500-tallet e.Kr.. Han er kjent fra flere mynter som ble preget i løpet av hans styre.

Ettersom gullmyntene som ble preget med kongens navn ligner meget på de til kong Kaleb av Aksum har Munro-Hay foreslått at Ousas kan være et annet navn på Tazana, som er beskrevet i både den etiopiske tradisjonen og på Kalebs mynter som hans far.

## Referanser
Osachi Hamaguchi

**Osachi Hamaguchi** (født 1. april 1870, død 26. august 1931) var en japansk politiker og satt som den 27. statsministeren i Japan fra den 2. juli 1929 til 14. april 1931. 

Han ble uteksaminert fra juss faktueltet ved det keiserlige universitetet i Tokyo og han begynte sin karriere som byråkrat innenfor det japanske Finansdepartementet. Han ble utnevnt til visekommunikasjonsminister i 1912 og han ble utnevnt til assisterende finansminister i 1914. Hamaguchi ble valgt inn i underhuset av den japanske riksdagen i 1915, som medlem av det politiske partiet Kenseikai. 

Senere var han finansminister under den første og den andre administrasjonen til statsminister Kato Takaaki (1924–1925) og som minister for Wakatsuki Reijirō i 1926. I 1927 ble Hamaguchi utnevnt til leder for det nye politiske partiet Rikken Minseitō som ble grunnlagt etter sammenslåingen av de to partiene Kenseikai og Seiyu Hontō. Etter sammenbruddet av administrasjonen til statsminister Tanaka Giichi i 1929, ble Hamaguchi utnevnt til det nye statsministeren for Japan.

I sin embetsperiode, forsøkte Hamaguchi å styrke den japanske økonomien gjennom finanspolitikken strenge tiltak. Hamaguchis finanspolitikk viste seg imidlertid katastrofal. Den Hamaguchi regjeringen satte japanske yen på gullstandarden for å stimulere eksporten, et tiltak som sterkt forverret virkningen av den verdensomspennende store depresjonen på 1929 på den allerede svake økonomien. Denne svikt i Hamaguchi økonomiske politikk spilt i hendene på høyreorienterte elementer, som allerede er rasende etter regjeringens forsonlige utenrikspolitikk og arbeid for å redusere militærutgiftene. 

Hamaguchi ble offer for et attentatforsøk den 14. november 1930 da han ble skutt i nærheten av jernbanestasjonen  i Tokyo. Ni år tidligere ble statsministeren Hara Takashi blitt knivstukket og myrdet på nesten samme sted.. De store skuddskadene gjorde at Hamaguchi ble innlagt på sykehus i flere måneder, men han kjempet seg gjennom skadene og var fremdeles aktiv innen politikken. Han ble erstattet av Wakatsuki Reijirō som den neste statsministeren. Hamaguchi døde i august 1931, da han var 61 år gammel.

## Referanser
Arkitekturåret 1514

**Arkitekturåret 1514** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1514.
__TOC__

## Bygninger
* 1514→1538 : byggingen av korsgangen til Regensburg katedralen.
* 1513→1521 : Thomas Bohier bygger Château de Chenonceau.
* Byggingen av Tempietto, San Pietro in Montorio, Roma tegnet av Donato Bramante fortsetter.
* 1510→1527: Lund domkirke restaureres av Adam van Düren.

## Hendelser
* 1514→1520 : Rafael blir den viktigste arkitekten for Peterskirken i Roma. Han endrer planene og går inn for et latinsk kors og et avlangt skip.

## Fødsler
* ca. 1512: Philibert Delorme, fransk arkitekt (død 1570)

## Dødsfall

## Bildegalleri

Donato_Bramante.jpg|Donato Bramante(1444–1514)
 

## Referanser
Alla Amidas av Aksum

**Alla Amidas** (død ca 540) var konge av Aksum på 500-tallet e.Kr. Han er hovedsakelig kjent fra mynter som bærer hans navn. 

På grunn av forbindelsen mellom myntene til Alla Amidas og Kaleb, har Munro-Hay foreslått muligheten for at de to kongene var medregenter/samkonger. Da kunne Alla Amidas muligens styre de afrikanske områdene mens Kaleb var på andre siden av Rødehavet og drev krigføring i sørlige Arabia.

## Referanser
Bohuslav Karlík

**Bohuslav Karlík** (født 25. november 1908, død 29. september 1996) var en tsjekkoslovakisk padler, som konkurrerte i kano. Ett av Karlíks største internasjonale resultat var en bronsemedalje fra Sommer-OL 1936 i Berlin, Tyskland.

## Referanser


## Eksterne lenker
*
Pjoning

**Pjoning** er en enkel form for hekling, som kun består av kjedemasker. Teknikken er også kalt påting, bosnisk hekling, mosaikkhekling, krokbinding og gobelinhekling. Til arbeidet trengs ull-, bomull- eller syntetisk garn og en pjonekrok, eller heklenål, passende til garnet. Nålen bør være noe grovere enn anbefalt for garntykkelsen.

Man kan pjone fram og tilbake eller rundt. Arbeidene egner seg godt til toving og ble ofte brukt til sjøvotter.

En legger løst opp med luftmasker og pjoner kjedemasker i det ene leddet av luftmaskene.

Neste omgang kan man velge tre metoder avhengig av bruksområder. Tar man gjennom begge løkkene i forrige rad, får man et meget tett arbeide som blir ganske likt på begge sider.Ved å ta opp i bare den ene løkken, vil arbeidet får vannrette striper. Utseende avgjøres av om man tar opp i forkant eller bakkant av arbeidet.

## Referanser


## Se også
* Liste over håndverksfag og håndverksteknikker

## Litteratur
* 
* 
* 

## Eksterne lenker
Storgata 10a og 12 (Oslo)

**Storgata 10a og 12** er to karakteristiske runde hjørnebygg som står i krysset der Pløens Gate, Skippergata, Storgata og Nygata møtes. Bygningene ble bygget i henholdsvis 1933 (nr. 10a) og 1934 (nr. 12). Arkitekt var Ole Sverre. Hjørnebyggene gikk og under kallenavnene «Dessverre-gårdene», «Gasmannbygningen» og «Stormbullbygningen». Innflytterlaget Sunnmøringen drev kafé i nr. 12 siste halvparten av 1940-årene.

## Bygningene
Gårdene kjennetegnes av sitt funksjonalistiske design og sin runde form. Hver er på åtte etasjer med runde, tilbaketrukkede kobberdekte tårnhjelmer som kroner hver sin bygning . De bærende konstruksjonene er i stål innstøpt i betong. Byggene ble satt opp for arkitektens egen regning.

Da gårdene var nye, fikk de følgende omtale i tidsskriftet *PLAN* som ble utgitt 1933-36: «*Selv om hjørnetromlene i og for sig er klosset utformet, så gir iallfall deres runde, elementære form og brede vinduer en forespeiling om rummelige, representative lokaler innenfor. Men så viser det sig faktisk at arkitektene pga en umulig plandisposisjon er blitt nødt til å plasere små vanskapte, uanvendelige rum inne i tromlene - rum som ikke engang har direkte tilgang fra korridor! Vi overlater til våre kolleger arkitektene å fryde sig over løsningen av 8de etages grunnplan.*» 

Bygningene står oppført på Byantikvarens gule liste som bevaringsverdige.

## Referanser


## Eksterne lenker
* Arc! Arkitektur og historie i Oslo: Storgaten 10b og 12
* Byen i forandring – Butikker i gamle dager
* Neon i Oslo – Jernbanetorget 
* Byantikvaren – Gul liste 
*